**B. Osobitná časť**

**K čl. I**

**K bodom 1 až 3**

Vypúšťajú sa doterajšie texty, ktoré sa nahrádzajú novými textami, ohľadom výroby množiteľského materiálu okrasných rastlín, ktoré definujú podmienky, ktoré musí spĺňať množiteľský materiál okrasných rastlín.

Doterajšie texty sa dopĺňajú novými textami v súlade s podmienkami vykonávania, pokiaľ ide o ochranné opatrenia proti škodcom rastlín; zároveň sa upravuje/posúva označenie odsekov a niektoré odseky sa vypúšťajú.

**K bodu 4**

Vypúšťajú sa doterajšie texty v zozname vybraných škodlivých organizmov a chorôb, ktoré významne ovplyvňujú kvalitu množiteľského materiálu okrasných rastlín, ktoré sa nahrádzajú novými textami v súlade s podmienkami vykonávania, pokiaľ ide o ochranné opatrenia proti škodcom rastlín.

**K bodu 5**

Zoznam prebraných právne záväzných aktov Európskej Únie sa dopĺňa novým bodom.

**K čl. II**

S ohľadom na termín pre transpozíciu ustanovený vykonávacou smernicou (EÚ) 2020/177 sa navrhuje čo najskoršia účinnosť.

Vzhľadom na termín pre transpozíciu ustanovený vykonávacou smernicou (EÚ) 2020/177 a vzhľadom na predpokladanú dobu trvania legislatívneho procesu nebude možné zachovať 15 dňovú legisvakačnú dobu v súlade s § 19 ods. 5 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov.